Den 22-årige nægtede sig skyldig i hele forløbet under grundlovsforhøret i Retten i Hjørring og kærede på stedet fængslingen til Landsretten. Episoden foregik på Hermesvej i Støvring onsdag eftermiddag. Den 22-årige ledte efter personer, som han skyldte penge og endte med at sigte på flere i en gruppe med det skarpladte jagtgevær. Personerne havde angiveligt ikke noget med gælden at gøre. Den nu fængslede havde geværet liggende i sin bil. Han forklarede i retten, at han havde skudt til måls i en grusgrav, og han nægter at have truet nogen med det.

Opsummering:
En 22-årig mand fra Støvring er i dag blevet varetægtsfængslet i fire uger. Han truede onsdag aften en gruppe mennesker med et skarptladt gevær.